אורי פפר

אוֹרי פפר (נולד ב-28 ביולי 1975) הוא שחקן ישראלי, בעל קריירה בינלאומית. פפר נולד בירושלים וגדל בשכונת הגבעה הצרפתית הוא למד בבית הספר הניסויי ירושלים. את שירותו בצה"ל עשה תחילה בגולני ובהמשך בגלי צה"ל. לאחר שחרורו מצה"ל טס לניו יורק ללמוד משחק בסטודיו של לי סטרסברג. במהלך השנים השתתף פפר בסדרות טלוויזיה רבות. שיחק ב"חמישייה על הגג" (1991) ששודרה בערוץ 1 ובסדרה "אולי הפעם" (2007) ששודרה ב-yes. בהמשך שיחק פפר בסרט הקולנוע "החזקים שורדים" ובסדרת הנוער "האי" ששודרה בערוץ הילדים. בין השנים 2007–2009 השתתף בתוכנית המערכונים "לא לפני הילדים" בערוץ 10. בשנת 2009 שיחק בסדרת הדרמה "מעורב ירושלמי" ששודרה בערוץ 2. ב-2010 קיבל תפקיד מרכזי בסדרת הדרמה "גירושים נפלאים" ובסדרת הטלוויזיה "אבודים באפריקה". בשנים 2010 ו-2014 השתתף בשתי עונות של סדרת הדרמה עטורת הפרסים "פלפלים צהובים" בערוץ 2. בשנת 2011 השתתף בתפקיד אורח בסדרה "החברים של נאור" ששודרה בערוץ 10. באותה שנה השתתף בסדרה הקומית "השנים הכי יפות" בערוץ 2 ובסדרת הדרמה "2.3 בשבוע" ששודרה בערוץ 10. פפר השתתף בהצגה "בעל למופת" בתיאטרון הקאמרי. בשנים 2012 ו-2015 השתתף פפר בקומדיית המצבים "נשואים פלוס". ב-2012 השתתף בסדרת הדרמה היומית "נויורק". באוקטובר אותה שנה עלתה לשידור העונה השנייה של סדרת הטלוויזיה "חטופים", ובפרק הבכורה של עונה זאת הופיע פפר בתפקיד אורח. מדצמבר 2013 עד יולי 2014 גילם את דמותו של "רוי הקסטר" בטלנובלה הישראלית "אניגמה" ששודרה ב-Yes . בשנת 2014 שיחק בעונה הראשונה של סדרת הנעורים "שוברי גלים", ששודרה בערוץ הילדים ללקוחות yes. בשנת 2014 שיחק בסרטו של רפאל נג'ארי, "מעל הגבעה", לצדם של מוני מושונוב ומיכאלה עשת. הסרט הוקרן גם בפסטיבל קאן במסגרת "שבועיים של במאים". באותה שנה הצטלם לסרטה של טלי שלום עזר, "פרינסס", שחלק יחד עם הסרט "גט - המשפט של ויויאן אמסלם", את פרס חג'ג', בפסטיבל הקולנוע ירושלים, ויצא לאקרנים ב-2015. כמו כן, שיחק בסרט הקולנוע "התאבדות", שהוקרן אף הוא בפסטיבל הקולנוע ירושלים, אולם לבסוף הפך הסרט למיני-סדרה בשם "חשודה" ששודרה בשנת 2015 בערוץ 10. באותה שנה השתתף בסרט "טוביאנסקי", המבוסס על פרשת טוביאנסקי. בשנת 2016 שיחק בסדרה "מלאך של אמא", המשודרת ב-Yes. באותה שנה החל לשחק בסדרה הקומית "מפלצות קטנות", בזכיינית ערוץ 2, רשת. בשנת 2017 שיחק בעונה השנייה של הסדרה "להיות איתה", המשודרת בשידורי קשת של ערוץ 2. בשנת 2018 הופיע בתפקיד הראשי בסרטו של עמיחי גרינברג "העדות". בשנת 2018 פפר שיחק בסדרת הדרמה "פמת"א" בכאן 11. ב-2021 שיחק בסדרת הנוער מבית yes "פלמ"ח", בתור האנטגוניסט הבריטי העיקרי של העונה השנייה. בשנת 2023 השתתף בסרטם של גיתית כבירי ויהל כבירי, "גרגירי חול", בתפקיד מיכאל. במקביל לקריירת המשחק בארץ מטפח פפר קריירה גם בחו"ל הן בטלוויזיה והן בקולנוע. בשנת 2005 שיחק בסרט "מינכן", בבימויו של סטיבן ספילברג. בשנת 2008 שיחק בסרט "אל תתעסקו עם הזוהן", בכיכובו של אדם סנדלר. ב-2009 שיחק בסרט "גול! 3". בשנת 2010 שיחק בסרט "הולי רולרס", שביים קווין אש וכתב אנטוניו מאקיה. בשנת 2013 שיחק בסרט האמריקאי "מלחמת העולם Z" בכיכובו של בראד פיט. ב-2015 גילם את דמותו של הבלש גולן כהן בסדרה האמריקאית שחלקה צולם בארץ, "דיג" פרי יצירתו של גידי רף. בספטמבר 2015 הצטלם לסרט "הסרבן", בבימויו של מל גיבסון, בו שיחק דמות בשם אירב שכטר, חובש במלחמה. הסרט יצא לאקרנים ב-2016. בשנת 2017 שיחק בסרט "שומר הראש והמתנקש", בבימויו של פטריק יוז על פי תסריט של טום או'קונור, ושיחק בסרט הפשע האמריקאי-בולגרי "ראש קליע" לצידם של אדריאן ברודי, אנטוניו בנדרס וג'ון מלקוביץ'. בשנת 2018 שיחק בסרט הפעולה "קוד 211", לצד ניקולס קייג'. בשנת 2019 שיחק בסרט "המטרה: שומר הראש", ובסרט המלחמה "ג'ארהד: חוק השבות" שצולם חלקו בישראל. בשנת 2020 גילם את אלון בסדרת המותחן "איש הניסים" של נטפליקס; בשנת 2021 שיחק בסרט הקומדיה והפעולה של פריים וידאו "מחשמלת". בהמשך השנה שיחק בסרט הפעולה "הנוקמת". בשנת 2024 גילם את סטן במותחן הפעולה האמריקאי "הקבלן" (אנ') שביים רני הרלין ובכיכובו של ארון אקהרט. פפר נשוי לדוגמנית והמנחה יעל גולדמן, ולהם שתי בנות ובן. בדצמבר 2019 דווח כי פפר נעצר לחקירה עקב רכישת קוקאין. בישראל: 1991 - חמישייה על הגג 2007 - אולי הפעם 2007-2009 - לא לפני הילדים 2008-2009 - האי 2009 - החזקים שורדים 2009 - מעורב ירושלמי 2010 - גירושים נפלאים 2010 - אבודים באפריקה 2010-2014 - פלפלים צהובים 2011 - החברים של נאור 2011 - השנים הכי יפות 2011 - 2.3 בשבוע 2012-2015 - נשואים פלוס 2012 - נויורק 2012 - חטופים 2013-2014 - אניגמה 2014 - מעל הגבעה 2015 - פרינסס 2015 - חשודה 2015 - טוביאנסקי 2016 - מלאך של אמא 2016-2017 - מפלצות קטנות 2017 - להיות איתה 2018 - העדות 2018 - אגדת המלך שלמה (דיבוב) 2018 - פמת"א 2018 - פרא אציל 2019 - פול גז 2022 - סנולנד מחוץ לישראל: 2005 - מינכן 2006 - דניקה 2008 - אל תתעסקו עם הזוהן 2009 - גול! 3 2010 - הולי רולרס 2013 - מלחמת העולם Z 2015 - דיג 2016 - הסרבן 2017 - לשמור על הראש 2017 - שומר הראש והמתנקש 2018 - קוד 211 2018 - מאורת גנבים 2019 - המטרה: שומר הראש 2019 - ג'ארהד: חוק החזרה 2020 - איש הניסים 2021 - Jolt 2021 - הנוקמת 2024‏ - "1992" (אנ') 2024‏ - "הקבלן" TBA‏ - The Way of the Wind אורי פפר, ברשת החברתית פייסבוק אורי פפר, ברשת החברתית אקס (טוויטר) אורי פפר, ברשת החברתית אינסטגרם אורי פפר, במיזם "אישים" לתיעוד היצירה הישראלית אורי פפר, במסד הנתונים הקולנועיים IMDb (באנגלית) אורי פפר, באתר "אידיבי", מאגר הידע העברי לקולנוע ישראלי ועולמי אורי פפר, באתר ספר הקולנוע הישראלי הדס בשן, לאב גורו, באתר ynet, 30 בספטמבר 2009 גילי איזיקוביץ, אורי פפר שמח להשאיר מאחור את הימים הפרועים, באתר הארץ, 19 במאי 2012 מלי זיידמן, יעל גולדמן ואורי פפר עדיין מאוהבים, באתר nrg‏, 14 בפברואר 2014 לירון סיני, אורי פפר: "הטלוויזיה שלנו במצב קשה", באתר ynet, 10 באפריל 2014 אורלי מירקין, ‏"אורי הוא האבא הכי טוב שאני מכירה", באתר ‏מאקו‏, 11 באפריל 2014 ערן סויסה, אורי כאן, באתר ישראל היום, 25 במרץ 2015 איילת קליין כהן, לגלם פדופיל: אורי פפר לא נרגע מ"פרינסס", באתר nrg‏, 26 במרץ 2015 אינה טוקר, אורי פפר: "השלט 'ברוך הבא' לא יורד מהדלת שלי", באתר ynet, 11 בינואר 2018 שגיא בן נון‏, אורי פפר לוהק לסרט ההוליוודי "Jolt" לצד קייט בקינסייל, באתר וואלה, 8 ביולי 2019 יפעת מנהרדט, הצד שלו, הצד שלה: יעל גולדמן ואורי פפר מגלים על מה הם רבים, באתר Xnet‏, 31 באוגוסט 2020 שגיא בן נון‏, סינמה פפריקו, באתר וואלה, 2 ביולי 2021 גילי איזיקוביץ, אורי פפר שמח להשאיר מאחור את הימים הפרועים, באתר הארץ, 19 במאי 2012 "גט, המשפט של ויויאן אמסלם" ו"פרינסס" זכו בפרס הגדול בפסטיבל הקולנוע בירושלים, באתר וואלה, 19 ביולי 2014 אלי סניור ורן בוקר, השחקן אורי פפר תועד בחקירה סמויה רוכש קוקאין, באתר ynet, 24 בדצמבר 2019